CELEX: 32015D1936
Language: lv
Date: 2015-07-08 00:00:00
Title: Komisijas Deleģētais lēmums (ES) 2015/1936 (2015. gada 8. jūlijs) par piemērojamām sistēmām gaisa ventilācijai paredzētu ventilācijas kanālu un cauruļu ekspluatācijas īpašību noturības novērtējumam un pārbaudei saskaņā ar Eiropas Parlamenta un Padomes Regulu (ES) Nr. 305/2011 (Dokuments attiecas uz EEZ)

28.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 282/34
            
         KOMISIJAS DELEĢĒTAIS LĒMUMS (ES) 2015/1936
   (2015. gada 8. jūlijs)
   par piemērojamām sistēmām gaisa ventilācijai paredzētu ventilācijas kanālu un cauruļu ekspluatācijas īpašību noturības novērtējumam un pārbaudei saskaņā ar Eiropas Parlamenta un Padomes Regulu (ES) Nr. 305/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 60. panta h) punktu,
   tā kā:
   
               (1)
            
            
               Gaisa ventilācijai paredzētu ventilācijas kanālu un cauruļu ekspluatācijas īpašību noturības novērtēšana un pārbaude būtu jāveic saskaņā ar sistēmām, kas noteiktas Regulas (ES) Nr. 305/2011 V pielikumā.
            
         
               (2)
            
            
               Tādēļ ir jānosaka, kuras ekspluatācijas īpašību noturības novērtēšanas un pārbaudes sistēmas piemērojamas gaisa ventilācijai paredzētiem ventilācijas kanāliem un caurulēm. Tādā veidā ražotājiem varētu nodrošināt efektīvāku piekļuvi iekšējam tirgum, palielinot visas būvniecības nozares konkurētspēju.
            
         
               (3)
            
            
               Šis lēmums būtu jāpiemēro tikai tiem izstrādājumiem, kas neietilpst citu atbilstošo Savienības tiesību aktu tvērumā. Tādējādi tas nebūtu jāpiemēro kanāliem un caurulēm, ko izmanto stacionārās ugunsgrēka dzēšanas sistēmās, jo tās jau ir ietvertas Komisijas Lēmumā 96/577/EK (2) un Komisijas Lēmumā 1999/472/EK (3),
            
         IR PIEŅĒMUSI ŠO LĒMUMU.
   1. pants
   Šo lēmumu piemēro ventilācijas sistēmu būvniecībai paredzētiem ventilācijas kanāliem un caurulēm, kas noteiktas I pielikumā.
   2. pants
   Lēmuma 1. pantā minēto izstrādājumu ekspluatācijas īpašību noturību attiecībā uz būtiskajiem raksturlielumiem novērtē un pārbauda saskaņā ar II pielikumā noteiktajām sistēmām.
   3. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 8. jūlijā
      
         
            Komisijas vārdā
         
         
            priekšsēdētājs
         
         Jean-Claude JUNCKER
      
   
   
      (1)  OV L 88, 4.4.2011., 5. lpp.
   
   
      (2)  Komisijas 1996. gada 24. jūnija Lēmums 96/577/EK par būvizstrādājumu atbilstības atestācijas procedūru saskaņā ar Padomes Direktīvas 89/106/EEK 20. panta 2. punktu attiecībā uz stacionārām ugunsgrēka dzēšanas sistēmām (OV L 254, 8.10.1996., 44. lpp.).
   
      (3)  Komisijas 1999. gada 1. jūlija Lēmums 1999/472/EK par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz caurulēm, tvertnēm un palīgierīcēm, kuras nesaskaras ar iedzīvotāju patēriņam domāto dzeramo ūdeni (OV L 184, 17.7.1999., 42. lpp.).
   
      I PIELIKUMS
      
         ATTIECĪGIE PRODUKTI
      
      Šo lēmumu piemēro:
      
                  1)
               
               
                  ventilācijas sistēmu būvniecībai paredzētiem ventilācijas kanāliem un caurulēm.
               
            
   
      II PIELIKUMS
      
         EKSPLUATĀCIJAS ĪPAŠĪBU NOTURĪBAS NOVĒRTĒJUMA UN PĀRBAUDES SISTĒMAS
      
      Izstrādājumiem, uz kuriem attiecas šis lēmums, ņemot vērā to būtiskos raksturlielumus, ekspluatācijas īpašību noturības novērtējuma un pārbaudes sistēmas piemēro šādi:
      
         1. tabula
      
      
         Visi būtiskie raksturlielumi, izņemot ugunsdrošību
      
      
                  Izstrādājumi
               
               
                  Būtiskie raksturlielumi
               
               
                  Ekspluatācijas īpašību noturības novērtēšanai un pārbaudei piemērojamā sistēma, kas noteikta Regulas (ES) Nr. 305/2011 V pielikumā
               
            
                  Ventilācijas sistēmu būvniecībai paredzēti ventilācijas kanāli un caurules
               
               
                  Visi būtiskie raksturlielumi, izņemot ugunsdrošību
               
               
                  3
               
            
         
      
         2. tabula
      
      
         Tikai attiecībā uz ugunsdrošību
      
      Visiem 1. tabulas pirmajā slejā norādītajiem izstrādājumiem atkarībā no to apakšsaimēm ekspluatācijas īpašību noturības novērtēšanas un pārbaudes sistēmas nosaka šādi:
      
         
      
                  Izstrādājumu apakšsaimes
               
               
                  Ekspluatācijas īpašību noturības novērtēšanai un pārbaudei piemērojamā sistēma, kas noteikta Regulas (ES) Nr. 305/2011 V pielikumā
               
            
                  Ražojumi, kuru ražošanas procesa skaidri nosakāmā posmā uzlabo to ugunsdrošību (piemēram, pievienojot liesmas slāpējošus līdzekļus vai samazinot organisko materiālu daudzumu)
               
               
                  1
               
            
                  Izstrādājumi, kuriem pastāv piemērojams Eiropas juridiskais pamats, lai to ugunsdrošību klasificētu bez testēšanas
               
               
                  4
               
            
                  Izstrādājumi, kas nepieder pie 1. un 2. rindā norādītajām apakšsaimēm
               
               
                  3